ส่วนที่ 1 : การประกอบธุรกิจ

1.นโยบายและภาพรวมการประกอบธุรกิจ

ความเป็นมาและพัฒนาการที่สำคัญ

บริษัท ไดนาสตี้ เซรามิค จำกัด(มหาชน) เดิมชื่อบริษัท โรแยลฟลอร์ไทล์จำกัด
ประกอบธุรกิจหลักเป็นผู้ผลิตและจำหน่ายกระเบื้องเซรามิค เริ่มก่อตั้งเมื่อวันที่ 1 สิงหาคม 2532
และเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 3 มกราคม 2535
และได้จดทะเบียนเป็นบริษัทมหาชน เมื่อวันที่ 9 มีนาคม 2537 และเพิ่มทุนจดทะเบียนเป็น 280
ล้านบาทเรียกเก็บเต็มมูลค่าหุ้นละ 10 บาทจำนวน 272 ล้านบาทแล้วเมื่อเดือนมกราคม 2538

ปลายปี 2540 กลุ่มผู้ถือหุ้นและกรรมการของ บริษัท ไทล์ท้อป อินดัสตรี้ จำกัด(มหาชน)
ซึ่งเป็นบริษัทผู้ผลิตกระเบื้องเซรามิคชนิดเดียวกันและมีโรงงานใกล้เคียงกัน
ได้ประมูลซื้อหุ้นสามัญของบริษัทฯ จำนวน 14.9 ล้านหุ้น หรือคิดเป็น ร้อยละ 54.82
ของทุนที่ชำระแล้ว จากผู้ถือหุ้นรายใหญ่ซึ่งเป็นบริษัทเงินทุนแห่งหนึ่ง
และได้ปรับปรุงเครื่องจักรให้มีประสิทธิภาพ และพัฒนารูปแบบผลิตภัณฑ์ให้มีคุณภาพดี มีสีสันสวยงาม
รวมทั้งปรับเปลี่ยนนโยบายด้านการตลาดโดยเน้นการกระจายสินค้าสู่ผู้บริโภคให้มากขึ้น

ปลายปี 2543 บริษัทได้จดทะเบียนเพิ่มทุนเป็น 408 ล้านบาท โดยแบ่งเป็นหุ้นสามัญ 40.8
ล้านหุ้นมูลค่าหุ้นละ 10 บาท
เพื่อนำเงินทุนเพิ่มทุนไปลงทุนขยายกำลังการผลิตโดยการซื้อหุ้นสามัญของ บริษัท ไทล์ท้อป อินดัสตรี้
จำกัด(มหาชน)จากผู้ถือหุ้นเดิมทั้งหมด ทำให้บริษัทฯ มีโรงงานของ บริษัท ไทล์ท้อป อินดัสตรี้
จำกัด(มหาชน) เพิ่มขึ้นอีก 1 แห่ง โดยปัจจุบันบริษัทฯ เป็นผู้ถือหุ้นรายใหญ่ของ บริษัท ไทล์ท้อป
อินดัสตรี้ จำกัด(มหาชน) ในสัดส่วนร้อยละ 96.83 และ ได้แตกมูลค่าหุ้นเหลือหุ้นละ 1.00 บาท
จำนวน 408 ล้านหุ้น

ปลายปี 2548 เพื่อทำตลาดขายปลีกเองในรูปตลาดนัดกระเบื้องฯ โดยผ่าน 3 บริษัทจัดจำหน่าย คือ
บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์ เซรามิค
จำกัด ซึ่งบริษัทได้เข้าไปลงทุนถือหุ้นมากกว่า 97% ทำให้บริษัทใกล้ชิดกับลูกค้ามากขึ้น
รู้ความต้องการและแนวทางการเลือกซื้อกระเบื้องของลูกค้า
และได้นำข้อมูลมาปรับปรุงสินค้าและการบริการ ทำให้สามารถขายสินค้าได้มากขึ้น

กลางปี 2557 บริษัทได้ปรับโครงสร้างองค์กรโดยการรับโอนกิจการทั้งหมดจาก บริษัทจัดจำหน่ายทั้ง
3 แห่ง คือ บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์
เซรามิค จำกัด ซึ่งบริษัทได้เข้าไปลงทุนถือหุ้นมากกว่า 97% มีผลให้บริษัทเหลือบริษัทย่อยเพียง 1
แห่ง คือ บริษัท ไทล์ท้อป อินดัสตรี้ จำกัด(มหาชน)

ปลายปี 2557 เพื่อเพิ่มสภาพคล่องของหลักทรัพย์ บริษัทได้เปลี่ยนแปลงจำนวนและมูลค่าหุ้น (Par
Value) โดยแบ่งเป็นหุ้นสามัญ 4,080 ล้านหุ้น มูลค่าหุ้นละ 0.10 บาท
โดยมีทุนจดทะเบียนเท่าเดิมคือ 408 ล้านบาท

กลางปี 2558 บริษัทได้เพิ่มทุนจาก 408 ล้านบาทเป็น 652.8 ล้านบาท
จากการจ่ายหุ้นปันผลในอัตรา 5 หุ้นเดิมต่อ 3 หุ้นใหม่ ทำให้มีหุ้นสามัญเพิ่มจาก 4,080 ล้านหุ้นเป็น
6,528 ล้านหุ้น มูลค่าหุ้นละ 0.10 บาท

กลางปี 2559 บริษัทได้ลดทุนจดทะเบียน จาก 652,800,000 บาท เหลือ 652,799,395.80
บาท เท่ากับทุนจดทะเบียนที่ชำระแล้ว ของหุ้นสามัญจำนวน 6,527,993,958 หุ้น มูลค่าหุ้นละ
0.10 บาท

ปี 2560 ตามมติที่ประชุมสามัญผู้ถือหุ้นประจำปี 2560 เมื่อวันที่ 24 เมษายน 2560
อนุมัติให้กรรมการและผู้บริหารของบริษัทฯ จำนวน 5 ท่าน เข้าเป็นกรรมการและผู้บริหารของ
บริษัท โรแยล ซีรามิค อุตสาหกรรม จำกัด(มหาชน) ซึ่งเป็นธุรกิจประเภทเดียวกัน
มีผลหลังผ่านมติที่ประชุมสามัญผู้ถือหุ้นประจำปี 2560 ของ บริษัท โรแยล ซีรามิค อุตสาหกรรม
จำกัด(มหาชน) ในวันที่ 28 เมษายน 2560 และ อนุมัติให้ทำสัญญารับจ้างบริหารจัดการธุรกิจ
อายุสัญญา 1 ปี (วันที่ 2 พฤษภาคม 2560 ถึง วันที่ 1 พฤษภาคม 2561)
และได้รับการบอกยกเลิกสัญญาดังกล่าว มีผลตั้งแต่วันที่ 1 ตุลาคม 2560

และเนื่องจากมีกรรมการร่วมกันและมีอำนาจควบคุมในการบริหารจัดการ
จึงต้องจัดทำงบการเงินรวม โดย เสมือน บริษัท โรแยล ซีรามิค อุตสาหกรรม จำกัด(มหาชน)
เป็นบริษัทย่อยตั้งแต่วันที่ 1 เมษายน 2560 เป็นต้นไป

ปี 2561 คณะกรรมการบริษัทฯ มีมติเสนอให้ที่ประชุมต่อที่ประชุมสามัญผู้ถือหุ้นประจำปี 2561 วันที่
24 เมษายน 2561 พิจารณาและอนุมัติ

- การออกและเสนอขายใบสำคัญแสดงสิทธิที่จะซื้อหุ้นสามัญของบริษัท (ใบสำคัญแสดงสิทธิ)
จำนวน2,611,197,583 หน่วย (DCC-W1)
เพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้น ในอัตรา 2.5 หุ้นเดิม ต่อ 1
หน่วยใบสำคัญแสดงสิทธิ โดยไม่คิดมูลค่า อายุของใบสำคัญแสดงสิทธิ 3 ปี
นับจากวันที่ออกใบสำคัญแสดงสิทธิ ทั้งนี้ ภายหลังการออกใบสำคัญแสดงสิทธิ (DCC-W1)
บริษัทจะไม่ขยายอายุของใบสำคัญแสดงสิทธิดังกล่าวอีก ราคาการใช้สิทธิ1.15 บาท ต่อ 1 หุ้น
(ราคาการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ)

- เพิ่มทุนจดทะเบียนของบริษัทอีกจำนวน 261,119,758.30 บาท โดยการออกหุ้นสามัญใหม่จำนวน
2,611,197,583 หุ้น มูลค่าที่ตราไว้หุ้นละ 0.10 บาท จากทุนจดทะเบียนเดิมจำนวน
652,799,395.80 บาท เป็นทุนจดทะเบียนใหม่เป็นจำนวน 913,919,154.10 บาท
แบ่งออกเป็นหุ้นสามัญ 9,139,191,541 หุ้น มูลค่าที่ตราไว้หุ้นละ 0.10 บาท

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิคและรับซื้อสินค้าทั้งหมดที่ผลิตจาก บริษัท
ไทล์ท้อป อินดัสตรี้ จำกัด(มหาชน) ในราคาขายส่งมาจัดจำหน่าย รวมทั้งสั่งซื้อ กาวยาแนว
กาวซิเมนต์ และบัวกาบกล้วย รวมทั้งรับซื้อสินค้าจาก บริษัท โรแยล ซีรามิค อุตสาหกรรม
จำกัด(มหาชน) มาจัดจำหน่ายผ่านสาขาทั่วประเทศของบริษัท และส่งไปขายยังต่างประเทศ เช่น
ฟิลิปปินส์ มาเลเซีย แอฟริกาใต้ บรูไน มัลดิฟอินโดจีน ศรีลังกา เมียนม่าร์ นิวซีแลนด์ แคนาดา ฟิจิ
ลาว กัมพูชา เยเมน ไต้หวัน ฯลฯ

บริษัทถือหุ้นโดยคนไทยร้อยละ 89.05 และโดยชาวต่างประเทศร้อยละ 10.95 (ปิดสมุด ณ วันที่
29 ธันวาคม 2560)

1.1 วิสัยทัศน์ พันธกิจ ค่านิยม วัฒนธรรม แผนงานและกลยุทธ์ ขององค์กร

วิสัยทัศน์ (DCC Group Vision)

“ เป็นผู้นำด้านกระเบื้องเซรามิค โดยมีสาขาทั่วทุกจังหวัดของประเทศไทย ”

พันธกิจ (DCC Group Mission)

  -----------------------------------------------------------------------
  ต่อประเทศ

  เป็นองค์กรสร้างสรรค์ระบบการผลิตที่มีคุณภาพระดับมาตรฐานสากล

  และมีต้นทุนต่ำเพื่อให้บริการสินค้าดีในราคาประหยัด

  ต่อลูกค้า

  ตอบสนองความต้องการของลูกค้าหลากหลาย
  โดยผ่านสาขาที่กระจายอยู่ทั่วทุกจังหวัดของประเทศไทย

  ด้วยคุณภาพดีราคาถูก หาซื้อง่ายและสะดวก มีของให้เลือกมากมายหลากหลาย ได้ของทันที
  มีของต่อเนื่อง

  ต่อผู้ถือหุ้น

  มุ่งสร้างผลตอบแทนที่ดีแก่ผู้ถือหุ้น

  ต่อพนักงาน

  ให้ความมั่นคงแก่พนักงาน มีระบบบริหารจัดการแบบมีส่วนร่วม กระตุ้นให้เกิดความคิดสร้างสรรค์

  พัฒนาทักษะพนักงาน พัฒนาความสามารถหลัก ปลูกฝังวัฒนธรรมขององค์กร พัฒนาระบบเครือข่าย

  ต่อคู่ค้า

  ยึดถือความเป็นธรรมต่อคู่ค้า

  ต่อสังคม

  ยึดมั่นในความรับผิดชอบต่อสังคม
  -----------------------------------------------------------------------

ค่านิยมขององค์กร (DCC Group Values)

  D Differentiation  การสร้างความแตกต่าง

  C Cost Leadership เป็นผู้นำด้านต้นทุนต่ำ

  C Continuous Improvement การปรับปรุงให้ดีขึ้นอย่างต่อเนื่อง

  T Total Management System การบริหารจัดการแบบมีส่วนร่วม

  T Trustworthy Product Quality ความคุ้มค่า คุ้มราคา

  O On Time Delivery การส่งมอบสินค้าตรงเวลา

  P Profit, People, and Planet กำไร, สังคมและสิ่งแวดล้อม

วัฒนธรรมองค์กร (Corporate Culture)

แผนงานและกลยุทธ์ในปี 2561

ในการทำงานปี 2561 จากการวางแผนให้กับสาขา ทำให้เป้าหมายที่ตั้งไว้สัมฤทธิ์ผล
ทางคณะผู้บริหารยังคงรุกตามกลยุทธ์อย่างต่อเนื่อง พร้อมวิเคราะห์และประเมินผล
เพื่อปรับเปลี่ยนกลยุทธ์ให้ไปตามสภาวะตลาดได้เร็วและง่าย
แสดงถึงความมีประสิทธิภาพและประสิทธิผลในการทำงานของบริษัทฯ

เป้าหมายของบริษัทฯในปี 2561 มีดังนี้

-   ขยายฐานลูกค้าให้ครอบคลุมถึงตลาดบน เพื่อแย่งส่วนแบ่งทางการตลาด

-   ใช้สาขาเป็นจุดยุทธศาสตร์ในการบริการลูกค้าทุกระดับ

-   รุกตลาดโครงการทุกขนาด โดยมุ้งเน้นไปที่ผู้รับเหมาและกลุ่มสถาปนิก

-   รุกตลาดขายส่งโดยอำนวยความสะดวกให้ลูกค้า โดยใช้สาขาที่มีอยู่ให้เกิดประสิทธิภาพสูงสุด

-   ปรับปรุงภาพลักษณ์โครงสร้างของสาขาซึ่งเป็นโครงการต่อเนื่องจากปีที่แล้ว

-   ปรับปรุงภายในสาขาต่อยอดจากโครงการ Rebranding
    โดยตกแต่งพื้นที่บางส่วนให้เป็นพื้นที่ประชาสัมพันธ์เพิ่มความสะดวกสบายให้แก่ลูกค้า

-   พัฒนาศักยภาพของพนักงานสาขา มุ่งเน้นที่ตัวตนและหน้าที่รับผิดชอบโดยตรง

-   พัฒนาประสิทธิภาพในการบริการของพนักงานสาขา

-   ศึกษาวิเคราะห์ข้อมูลการขายทั้งปลีกและส่งในมุมมองที่ชัดเจน

-   ลดขั้นตอนการทำงานให้ง่าย เพื่อสร้างเวลาและยังคงประสิทธิภาพ

-   สร้างมูลค่าเพิ่มให้กับสินค้าโดยเน้นการประชาสัมพันธ์ ณ.จุดขายและสื่อออนไลน์

-   เพิ่มลวดลายของกระเบื้องให้มีความหลากหลายเข้ากับการใช้งานในทุกพื้นที่

    1.2 การเปลี่ยนแปลงและพัฒนาการที่สำคัญ

การเปลี่ยนแปลงที่สำคัญในรอบปี 2560

ส่วนของโรงงาน

การพัฒนาผลิตภัณฑ์และการเพิ่มสัดส่วนการใช้เทคโนโยลีด้านดิจิตอลในกระบวนการผลิต

ในรอบปีที่ผ่านมาทางบริษัทฯ มุ่งเน้นถึงการปรับปรุงกระบวนการผลิตให้เข้าสู่ยุคดิจิตอลให้มากขึ้น 2
กระบวนการผลิตเดิม ถูกปรับเปลี่ยนให้มีการนำระบบการพิมพ์แบบดิจิตอลเข้ามาใช้
ซึ่งเทคโนโลยีดิจิตอลที่ทางบริษัท
นำเข้ามาใช้จะสามารถตอบสนองความต้องการของลูกค้าทุกกลุ่มเป้าหมายมากที่สุด
สร้างความโดดเด่นทางด้านการพิมพ์ให้สวยสมจริงคล้ายคลึงกับวัสดุจากธรรมชาติ
และเพิ่มความสามารถในการแข่งขันในเรื่องระยะเวลาการตอบสนองความต้องการของลูกค้า
การพัฒนาและวิจัยสูตรการผลิตกระเบื้องเซรามิคและศึกษาคุณสมบัติของวัตถุดิบชนิดต่างๆ
ได้ถูกดำเนินการอย่างอย่างต่อเนื่อง เพื่อการลดปริมาณการใช้พลังงานในกระบวนการผลิต

การเพิ่มผลิตภาพในกระบวนการผลิต

นโยบายการผลิตแบบสร้างสรรค์ หรือ Dynasty Creative Productivity System
ถูกนำมาใช้ในกระบวนการผลิตอย่างต่อเนื่อง โดยได้มีการปรับปรุงความเร็ว ความถูกต้องแม่นยำ
ความสมดุล และการสื่อสารในระบบการผลิต เพื่อมุ่งสู่กระบวนการผลิตที่ให้ผลิตภาพสูงสุด

ในปี 2560 สายการผลิตได้ถูกปรับปรุงและพัฒนาโดยผ่านทางนโยบายการผลิตอย่างต่อเนื่อง
ทำให้เกิดการเปลี่ยนแปลงครั้งสำคัญคือการลดระยะเวลาในกระบวนการเผา
ส่งผลให้กำลังการผลิตเพิ่มขึ้นจากสายการผลิตที่มีอยู่เดิม
ซึ่งสอดคล้องกับนโยบายการผลิตที่ได้ดำเนินการมาอย่างต่อเนื่อง
การตอบสนองความต้องการของตลาดทำได้รวดเร็วมากขึ้น
ซึ่งส่งผลให้เกิดจุดแข็งของกระบวนการผลิต

การรวบรวมองค์ความรู้และการพัฒนาระบบการการผลิต
จากพื้นที่หน้างานได้รับการส่งเสริมและปฎิบัติอย่างต่อเนื่อง ส่งผลให้การทำงานเกิดผลิตภาพมากขึ้น
การส่งเสริมและการให้ใช้บทเรียนหนึ่งประเด็น หรือ One Point Lesson ในพื้นที่หน้างาน
ทำให้เกิดการเรียนรู้ ถ่ายโอนความรู้ และถ่ายทอดประสบการณ์ ภายในองค์กรได้อย่างง่ายๆ
และไม่ยุ่งยาก

ส่วนของสำนักงานใหญ่

กรรมการร่วมกันและมีอำนาจควบคุมในการบริหารจัดการ บริษัท โรแยล ซีรามิค อุตสาหกรรม
จำกัด(มหาชน) ซึ่งเป็นธุรกิจประเภทเดียวกัน

ตามมติที่ประชุมสามัญผู้ถือหุ้นประจำปี 2560 เมื่อวันที่ 24 เมษายน 2560
อนุมัติให้กรรมการและผู้บริหารของบริษัทฯ จำนวน 5 ท่าน เข้าเป็นกรรมการและผู้บริหารของ
บริษัท โรแยล ซีรามิค อุตสาหกรรม จำกัด(มหาชน) ซึ่งเป็นธุรกิจประเภทเดียวกัน
มีผลหลังผ่านมติที่ประชุมสามัญผู้ถือหุ้นประจำปี 2560 ของ บริษัท โรแยล ซีรามิค อุตสาหกรรม
จำกัด(มหาชน) ในวันที่ 28 เมษายน 2560 และ อนุมัติให้ทำสัญญารับจ้างบริหารจัดการธุรกิจ
อายุสัญญา 1 ปี (วันที่ 2 พฤษภาคม 2560 ถึง วันที่ 1 พฤษภาคม 2561)
และได้รับการบอกยกเลิกสัญญาดังกล่าวก่อนครบสัญญา มีผลตั้งแต่วันที่ 1 ตุลาคม 2560
และเนื่องจากมีกรรมการร่วมกันและมีอำนาจควบคุมในการบริหารจัดการ
จึงต้องจัดทำงบการเงินรวม โดย เสมือน บริษัท โรแยล ซีรามิค อุตสาหกรรม จำกัด(มหาชน)
เป็นบริษัทย่อยตั้งแต่วันที่ 1 เมษายน 2560 เป็นต้นไป

การพัฒนาซอฟท์แวร์

บริษัทฯ ยังคงให้ความสำคัญกับทุกหน่วยงานในองค์กร จึงคิด Application ใหม่ๆอย่างต่อเนื่อง
และยังคงพัฒนาซอฟท์แวร์ต่างๆที่มีอยู่แล้วให้ดียิ่งขึ้น เพื่อลดขั้นตอนการทำงาน ลดความซับซ้อน

การพัฒนาประสิทธิภาพพนักงานและกระบวนการทำงาน

เป้าหมายยังคงเน้นเรื่องประสิทธิภาพและคุณภาพ ให้พนักงานได้ใช้ความคิดสร้างสรรค์ นำเสนอ
เพื่อพัฒนาคุณภาพงานให้สอดคล้องในแต่ละหน่วยงาน
รวมถึงการจัดให้มีการอบรมในแต่ละส่วนงานตลอดทั้งปี
โดยเน้นในด้านการใช้ประโยชน์จากซอฟท์แวร์ต่างๆให้เกิดประสิทธิภาพสูงสุด

ส่วนของสาขา

การขยายสาขาและปรับปรุงภาพลักษณ์

บริษัทฯ ยังคงมองหาทำเลเพื่อเพิ่มสาขาใหม่
และย้ายที่ตั้งสาขาใหม่เพื่อทดแทนสาขาเดิมที่ไม่สามารถต่อสัญญาการเช่าพื้นที่ได้
เพื่อให้ไดนาสตี้ครอบคลุมพื้นที่เพิ่มมากขึ้น และมุ่งเน้นถึงภาพลักษณ์ของสาขา โดยในปี 2560
ได้ปรับปรุงภาพลักษณ์ของสาขาให้มีความโมเดิร์นทันสมัยยิ่งขึ้น เพิ่มความสะดวกสบาย
ให้ลูกค้าที่เข้ามาเยี่ยมชม ส่วนลานรับรองลูกค้า ห้องทำงาน ห้องพักพนักงาน
ยังปรับปรุงอย่างต่อเนื่องเพื่อสร้างแรงจูงใจให้พนักงานมีสภาพแวดล้อมในการทำงานที่ดี
ส่งผลโดยอ้อมต่อการบริการ

การปรับปรุงประสิทธิภาพพนักงาน

บริษัทฯ จัดอบรมแนะนำข้อมูลผลิตภัณฑ์ตลอดจนกระบวนการทำงานให้กับพนักงานทุกสาขาทั่วประเทศ
เพื่อพัฒนาศักยภาพของพนักงาน
โดยหมุนเวียนแบ่งเป็นรุ่นเพื่อให้รับรู้ข้อมูลและวิธีการปฏิบัติให้เป็นมาตรฐานแบบเดียวกัน
ในด้านการปรับบุคลิกภาพ การแต่งกาย ความสะอาด การสื่อสารการทักทาย รวมถึงโครงการ KPI
เพื่อวัดผลความเข้าใจในงานของตัวพนักงานและการบริหารงานของผู้จัดการสาขา ทั้งยังโครงการ
“สุดยอดนักขาย”
เพื่อเป็นกำลังใจให้กับพนักงานขายและต่อขยายผลเป็นแรงผลักดันไปยังพนักงานขายหน้าใหม่

1.3 โครงสร้างการถือหุ้นของกลุ่มบริษัท

แผนภูมิการประกอบธุรกิจของกลุ่มบริษัท

1.4 ความสัมพันธ์กับกลุ่มธุรกิจของผู้ถือใหญ่

  ----------------------- ----------------------- -----------------------
  กลุ่มผู้ถือหุ้นใหญ่             % การถือหุ้น (ข้อมูล ณ 29    
                          ธันวาคม 2560)            

                          DCC                     RCI

  1.ครอบครัวแสงศาสตรา      41.912%                 0.002%

  2.ครอบครัววัชรสุรังค์        10.131%                 14.199%
  ----------------------- ----------------------- -----------------------

2.ลักษณะการประกอบธุรกิจ

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิค และเริ่มเป็นผู้ผลิตกาวยาแนวในปี 2553
โดยรับซื้อสินค้าทั้งหมดที่ผลิตจากบริษัท ไทล์ ท้อป อินดัสตรี้ จำกัด(มหาชน)
ซึ่งผลิตกระเบื้องปูพื้นและบุผนังในราคาขายส่งมาจัดจำหน่าย รวมทั้งสั่งซื้อผลิตภัณฑ์เกี่ยวกับกระเบื้อง
เช่น กาวซีเมนต์ , บัวกาบกล้วยและกาวยาแนว มาจัดจำหน่ายผ่านบริษัทย่อย 3 บริษัท คือ บริษัท
พิค แอนด์ เปย์ จำกัด บริษัท เมืองทองเซรามิค จำกัด และ บริษัท เวิลด์ไวด์ เซรามิค จำกัด
ที่บริษัทได้เข้าไปลงทุนถือหุ้นมากกว่า 96 % เมื่อปลายปี 2548 เพื่อทำตลาดขายปลีกเองในรูป “
ตลาดนัดกระเบื้องไดนาสตี้ - ไทล์ท้อป “ กลางปี 2557
บริษัทได้ปรับโครงสร้างองค์กรโดยการรับโอนกิจการทั้งหมดจาก บริษัทจัดจำหน่ายทั้ง 3 แห่ง คือ
บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์ เซรามิค
จำกัด ซึ่งบริษัทได้เข้าไปลงทุนถือหุ้นมากกว่า 97% มีผลให้บริษัทเหลือบริษัทย่อยเพียง 1 แห่ง คือ
บริษัท ไทล์ท้อป อินดัสตรี้ จำกัด(มหาชน) และในปี 2560 มี บมจ.โรแยลซีรามิค อุตสาหกรรม อีก
1 แห่งจากการมีกรรมการร่วมกันและมีอำนาจในการกำหนดนโยบายหลักที่สำคัญ

โครงสร้างรายได้ของบริษัทและบริษัทย่อย

-   รายได้จากการขายกระเบื้องเซรามิค ที่ผลิต โดยบริษัท ไดนาสตี้ เซรามิค จำกัด (มหาชน)

-   รายได้จากการจำหน่ายกระเบื้องเซรามิคและกาวยาแนวที่ซื้อจากบริษัทย่อย (บริษัท
    ไทล์ท้อปอินดัสตรี้ จำกัด(มหาชน)) และ รายได้จากการจำหน่ายกระเบื้องเซรามิค ที่ซื้อจาก
    บริษัท โรแยล ซีรามิค อุตสาหกรรม จำกัด(มหาชน)
    มาจำหน่ายต่อให้แก่ลูกค้าโดยบวกกำไรจากราคาส่งที่ซื้อจากบริษัทย่อยดังกล่าว

-   รายได้จากการจำหน่าย กาวยาแนว กาวซีเมนต์ และบัวกาบกล้วยที่ซื้อมาขายไป

-   รายได้อื่น ๆ เช่น กำไรจากอัตราแลกเปลี่ยน , ดอกเบี้ยรับ , กำไรจากการขายทรัพย์สิน
    เป็นต้น

โครงสร้างรายได้รวมเปรียบเทียบย้อนหลัง 3 ปี (ตามงบการเงินรวม)

  --------------------------- ----------------- --------- ----- -------- ----- -------- -----
  ประเภทผลิตภัณฑ์                ดำเนินการโดย       ปี 2560⁽¹⁾       ปี 2559         ปี 2558   

                                                ล้านบาท    %     ล้านบาท   %     ล้านบาท   %

  จำหน่ายในประเทศ                                                                        

  ผลิตและจำหน่ายกระเบื้องเซรามิค   DCC               6,790     92    6,672    93    6,744    94
                              รวมซื้อจากบริษัทย่อย                                           

  จำหน่ายกาวยาแนวและอื่นๆ        DCC และ สาขา      285       4     201      3     190      3

  รวมรายได้ในประเทศ                              7,075     96    6,873    96    6,934    97

  จำหน่ายต่างประเทศ                                                                       

  ผลิตและจำหน่ายกระเบื้องเซรามิค   DCC               288       4     291      4     237      3
                              รวมซื้อจากบริษัทย่อย                                           

  จำหน่ายกาวยาแนวและอื่นๆ        DCC               0         0     1        0     1        0

  รวมรายได้ต่างประเทศ                             288       4     292      4     238      3

  รวมรายได้จากการขายทั้งสิ้น                         7,363     100   7,165    100   7,172    100

  รายได้อื่น                                       30        0     19       0     12       0

  รวมรายได้ทั้งสิ้น                                  7,393     100   7,184    100   7,184    100
  --------------------------- ----------------- --------- ----- -------- ----- -------- -----

⁽¹⁾ ตามมติที่ประชุมสามัญผู้ถือหุ้นประจำปี 2560 เมื่อวันที่ 24 เมษายน 2560 มีมติให้บริษัทฯ
รับจ้างบริหารงาน ให้กับ บริษัท โรแยล ซีรามิค อุตสาหกรรม จำกัด (มหาชน) (“RCI”) และ
บริษัทมีอำนาจควบคุมผ่านการมีกรรมการและผู้บริหารที่สำคัญร่วมกัน
และมีอำนาจในการกำหนดนโยบายในการบริหาร จึงได้นำ RCI มาจัดทำงบการเงินรวม ตั้งแต่วันที่
1 เมษายน 2560

2.1 ลักษณะผลิตภัณฑ์

แบรนด์ผลิตภัณฑ์

ทั้งนี้กระเบื้องที่บริษัทและบริษัทย่อยผลิต ภายใต้เครื่องหมายการค้า “ไดนาสตี้” (Dynasty),
“ไทล์ ท้อป” (Tiletop) , “โทมาฮอก” (Tomahawk) , “จากัวร์ ” (Jaguar), “แอนนา”
( Anna), “แวลู่” (Value), “มัสแตง” (Mustang)

ลักษณะของผลิตภัณฑ์

กระเบื้องปูพื้น (หน่วยเป็นเซนติเมตร)

ขนาด 60x60 , 60x60 (ดิจิตอล)

ขนาด 30x60 (ขัดขอบ) , 30x60 (ดิจิตอลขัดขอบ)

ขนาด 40x40 , 40x40 (ขัดขอบ) , 40x40 (ดิจิตอล) , 40x40 (ดิจิตอลขัดขอบ)

ขนาด 30x30 , 30x30 (ดิจิตอล)

ขนาด 20x20

กระเบื้องบุผนัง (หน่วยเป็นเซนติเมตร)

ขนาด 20x20

ขนาด 20x25, 20x25 (ดิจิตอล)

ขนาด 20x30 , 20x30 (ดิจิตอล)

ขนาด 25x40 , 25x40 (ดิจิตอล)

กาวยาแนว (บริษัทย่อยเป็นผู้ผลิต)

แบรนด์ผลิตภัณฑ์(สินค้าซื้อมาขายไป)

              กาวยาแนว    ภายใต้เครื่องหมายการค้า  จระเข้เงิน 

                 กาวซิเมนต์    ภายใต้เครื่องหมายการค้า  เดฟโก้ ,  ตุ๊กแก

2.2 การตลาดและการแข่งขัน

ปี 2560 เศรษฐกิจมีแนวโน้มขยายตัวได้ดีแต่ยังมีทิศทางที่ไม่แน่นอน
โดยมีแรงหนุนจากการฟื้นตัวของการใช้จ่ายในประเทศและภาคการท่องเที่ยวที่เติบโตต่อเนื่อง
ประกอบกับแรงหนุนจากภาครัฐผลผลิตทางการเกษตรขยายตัวเพิ่มขึ้น
รวมทั้งราคายางที่มีแนวโน้มสูงขึ้น สำหรับธุรกิจในกลุ่มเซรามิค
ทางบริษัทฯได้ประเมินสถานการณ์เป็นไตรมาส ดังนี้

ไตรมาสที่ 1

ในภาพรวมยังไม่มีปัจจัยกระตุ้นให้เกิดความต้องการใช้วัสดุก่อสร้าง โดยพบว่าทั้งกระเบื้องปูพื้น
บุผนังและเครื่องสุขภัณฑ์ มีปริมาณการผลิตลดลง
เนื่องจากภาวะเศรษฐกิจในประเทศยังฟื้นตัวได้ไม่มากนัก
ทำให้การเปิดตัวโครงการใหม่ในธุรกิจอสังหาริมทรัพย์ชะลอตัว
อีกทั้งกำลังการซื้อของผู้บริโภคยังคงลดลงจากปัญหาหนี้ครัวเรือนที่ยังคงอยู่ในระดับสูง

ผลประกอบการไตรมาสแรก มียอดขายที่ 1,958 ล้านบาท ลดลงจากปีก่อน 128
ล้านบาทหรือร้อยละ 6 ราคาเฉลี่ยอยู่ที่ 134 บาท/ตร.ม. เพิ่มขึ้นจากปีก่อน

ไตรมาสที่ 2

การผลิตลดลงจากการแข่งขันกับสินค้านำเข้าจากประเทศจีน
เนื่องจากไตรมาสนี้เป็นช่วงเทศกาลที่มีวันหยุดต่อเนื่องหลายวันและเริ่มเข้าสู่ฤดูฝน
ทำให้การนำวัสดุในภาคก่อสร้างไปใช้ลดลง ส่งผลให้การผลิตในช่วงไตรมาสที่สอง
จะปรับตัวลดลงเล็กน้อย เป็นผลมาจากการเร่งกำลังการผลิตในช่วงก่อนเทศกาล

ผลประกอบการไตรมาสที่สอง มียอดขาย 1,925 ล้านบาท เพิ่มขึ้นจากปีก่อน 119
ล้านบาทหรือร้อยละ 7 ราคาเฉลี่ยอยู่ที่ 132 บาท/ตร.ม.

ไตรมาสที่ 3

การผลิตและจําหน่ายขยายตัวดีขึ้น จากกําลังซื้อของตลาด
ระดับบนที่เน้นคุณภาพและความสวยงามของผลิตภัณฑ์ ด้านการส่งออกผลิตภัณฑ์เซรามิกขยายตัวเพิ่มขึ้น

ผลประกอบการไตรมาสที่สาม มียอดขาย 1,703 ล้านบาท เพิ่มขึ้นจากปีก่อน 98
ล้านบาทหรือร้อยละ 6 ราคาเฉลี่ยอยู่ที่ 123 บาท/ตร.ม.

ไตรมาสที่ 4

มีแนวโน้มเพิ่มขึ้น จากคําสั่งซื้อวัสดุก่อสร้าง เพื่อไปปรับปรุงและตกแต่งร้านค้า
หลังเสร็จสิ้นงานพระราชพิธีฯ ในช่วงหลังเดือนตุลาคม ประกอบกับ มีการผลิตเพื่อรองรับ
การส่งออก ทั้งยังได้รับการสนับสนุนจากภาครัฐ และสิทธิ ประโยชน์ต่างๆ อาทิ
มาตรการสนับสนุนด้านภาษี การอํานวยความสะดวกของหน่วยงานต่างๆ

ผลประกอบการไตรมาสที่สี่ มียอดขาย 1,777 ล้านบาท เพิ่มขึ้นจากปีก่อน 108 ล้านบาทหรือร้อยละ
7 ราคาเฉลี่ยอยู่ที่ 123 บาท/ตร.ม.

ผลการดำเนินงานในปี 2560

สรุปยอดขายได้ 7,363 ล้านบาท เพิ่มขึ้นจากปีก่อน 198 ล้านบาทหรือคิดเป็นร้อยละ 3
ราคาเฉลี่ยทั้งปีอยู่ที่ 128 บาท/ตร.ม. กำไรขั้นต้นตลอดทั้งปีอยู่ที่ร้อยละ 39
และกำไรสุทธิตลอดทั้งปีอยู่ที่ 1,117 ล้านบาท

2.2.1 การทำการตลาดของผลิตภัณฑ์

-   ช่องทางการจัดจำหน่าย

บริษัทฯ ได้จัดจำหน่ายกระเบื้อง ผ่าน ตลาดนัดสาขาที่มีอยู่ทั่วประเทศรวม 199 สาขา (ณ สิ้นปี
2560) ซึ่งเป็นสาขาของบริษัทฯ มีการจำหน่ายผ่านตัวแทน และ ส่งออก
ยังคงเน้นขายภายในประเทศเป็นหลัก ร้อยละ 96 โดยแบ่งสัดส่วน ได้ดังนี้

-   % สัดส่วนประเภทสินค้าที่จำหน่าย โดยมีสถิติในรอบ 3 ปีที่ผ่านมา ดังนี้

  --------------------------------------- --------- ----------- ----------
  ประเภท                                  ปี 2560    ปี 2559      ปี 2558

  Floor 20 cm. x 20 cm.                   2         3           3

  Floor 30 cm. x 30 cm.                   12        20          34

  Floor 30 cm. x 30 cm. Hybrid            15        14          6

  Floor 40 cm. x 40 cm.                   12        17          26

  Floor 40 cm. x 40 cm. Rectified         0         1           2

  Floor 40 cm. x 40 cm. Rectified Hybrid  0         1           1

  Floor 40 cm. x 40 cm. Hybrid            26        19          10

  Floor 60 cm. x 60 cm. Rectified         1         1           2

  Floor 60 cm. x 60 cm. Rectified Hybrid  12        10          2

  Wall 20 cm. x 20 cm.                    2         0           1

  Wall 20 cm. x 25 cm.                    0         4           5

  Wall 20 cm. x 25 cm. Hybrid             1         1           -

  Wall 20 cm. x 30 cm.                    2         3           5

  Wall 20 cm. x 30 cm. Hybrid             2         1           0

  Wall 25 cm. x 40 cm.                    2         1           1

  Wall 25 cm. x 40 cm. Hybrid             3         1           0

  Other                                   8         3           3

  รวม                                     100       100         100
  --------------------------------------- --------- ----------- ----------

2.2.2 สภาพการณ์แข่งขันในกลุ่มธุรกิจ

บริษัทฯยังคงมี %
สัดส่วนการขายสินค้ากระเบื้องเซรามิคในประเทศมากที่สุดของกลุ่มผู้ผลิตกระเบื้องเซรามิคที่อยู่ในตลาดหลักทรัพย์แห่งประเทศไทย
4 บริษัทฯ คือ RCI , UMI , TGCI และ DCC เนื่องจากบริษัทฯ
ยังคงเน้นนโยบายการขายสินค้าในประเทศเป็นหลัก ซึ่งคิดเป็นสัดส่วนร้อยละ 96 ซึ่งในปี 2560
ถึงแม้จะเป็นปีที่มีการชะลอตัวของโครงการอสังหาริมทรัพย์ตามภาวะเศรษฐกิจในประเทศ
รวมทั้งปัญหาภาระค่าครองชีพ และหนี้สินครัวเรือนของผู้บริโภคอยู่ในระดับสูง
ส่งผลให้กำลังซื้อของผู้บริโภคลดลงตามไปด้วย แต่ด้วยบริษัทฯ
มีนโยบายปรับตามสถานการณ์ได้อย่างรวดเร็ว มีกำลังการผลิตที่มากพอ
อีกทั้งยังได้ร่วมกับพันธมิตรทางการค้า คือ RCI ในช่วงไตรมาสที่ 2 ของปี
โดยมีการปรับแผนการตลาดที่สามารถรองรับความต้องการของลูกค้าได้หลากหลายมากขึ้น
พร้อมทั้งมีการปรับโฉมภาพลักษณ์สาขาให้ดูทันสมัยมากยิ่งขึ้น
ซึ่งสามารถมีสัดส่วนยอดขายทางการตลาด (Market share) เพิ่มขึ้นเป็น ร้อยละ 64
ถึงแม้มูลค่ารวมในตลาดจะลดลงจากปีก่อนร้อยละ 7 DCC ยังคงมียอดขายที่เพิ่มขึ้นร้อยละ 3

บริษัทฯได้ใช้กลยุทธ์กระจายสาขา(Outlets)ไปทั่วทุกจังหวัดของประเทศกว่า 199 สาขา (ณ 31
ธันวาคม 2560) เน้นการบริการที่รวดเร็ว หาซื้อสินค้าได้สะดวก มีลวดลายให้เลือกมากมาย
มีของต่อเนื่อง ซึ่งสามารถเข้าถึงกลุ่มลูกค้าโดยตรง

ส่วนสภาพการแข่งขันในกลุ่มธุรกิจ ปี 2560 มูลค่าตลาดรวมลดลงร้อยละ 7 จากปีก่อน

ยอดขายแบ่งตามธุรกิจกระเบื้องปูพื้นและบุผนัง ในกลุ่มเซรามิค ในรอบ 3 ปี (ล้านบาท)

  ----------------- ----------------- ----------------- -----------------
  บริษัท              ปี 2560            ปี 2559            ปี 2558

  DCC               7,363             7,165             7,172

  TGCI              1,971             2,254             2,456

  RCI               117⁽¹⁾            659               808

  UMI               2,037             2,284             2,468

  รวม               11,488            12,362            12,904
  ----------------- ----------------- ----------------- -----------------

⁽¹⁾ ยอดขายของ RCI ในปี 2560 แสดงยอดหัก ยอดที่ขายให้ DCC ตั้งแต่วันที่ 1 เมษายน 2560
เป็นต้นไป เนื่องจากได้ถูกรวมไว้ในยอดขายของ DCC Group แล้ว จากการที่ DCC และ RCI
มีกรรมการร่วมกันและมีอำนาจในการกำหนดนโยบายที่สำคัญ แต่ไม่ได้มีการถือหุ้น ดังนั้น DCC
จึงต้องจัดทำงบการเงินรวมโดยนำ RCI เข้ามารวมด้วย

% สัดส่วนยอดขายแบ่งตามธุรกิจกระเบื้องปูพื้นและบุผนัง ในกลุ่มเซรามิค ในรอบ 3 ปี

  ----------------- ----------------- ----------------- -----------------
  บริษัท              ปี 2560            ปี 2559            ปี 2558

  DCC               64                58                56

  TGCI              17                18                19

  RCI               1                 5                 6

  UMI               18                19                19

  รวม               100               100               100
  ----------------- ----------------- ----------------- -----------------

ที่มา : ข้อมูลผลการดำเนินงานประจำปี จากตลาดหลักทรัพย์แห่งประเทศไทย

TGCI = บมจ.ไทย-เยอรมัน เซรามิค อินดัสทรี่, RCI = บมจ.โรแยล เซรามิค อุตสาหกรรม,
UMI = บมจ.สหโมเสคอุตสาหกรรม

2.3 การจัดหาผลิตภัณฑ์

2.3.1 ลักษณะการจัดให้ได้มาซึ่งผลิตภัณฑ์

-   การผลิต

บริษัทฯ มีโรงงานผลิตเอง 1 แห่ง และ โรงงานผลิตของบริษัทย่อยอีก 2 แห่ง รวม 3 แห่ง
ตั้งอยู่ที่ อ.หนองแค จังหวัดสระบุรี

  1. สินค้าที่บริษัทผลิตเอง เป็นโรงงานที่ผลิตสินค้าของบริษัท ไดนาสตี้ เซรามิค จำกัด(มหาชน)

  ตั้งอยู่ที่เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค จังหวัดสระบุรี

  ประเภทสินค้าที่ผลิต : กระเบื้องปูพื้น

  2. สินค้าที่ซื้อจากบริษัทย่อยโรงงานที่ผลิตสินค้าของบริษัท ไทล์ ท้อป อินดัสตรี้ จำกัด(มหาชน)

  ตั้งอยู่ที่เลขที่ 3/2 หมู่ 8ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี

  ประเภทสินค้าที่ผลิต : กระเบื้องปูพื้นและบุผนัง

  3.สินค้าที่ซื้อจากบริษัทย่อยโรงงานที่ผลิตสินค้าของบริษัท โรแยล ซีรามิค อุตสาหกรรม
  จำกัด(มหาชน)

  ตั้งอยู่ที่เลขที่ 54/7 หมู่ที่ 3 ถนนสุวรรณศร ตำบลโคกแย้ อำเภอหนองแค จังหวัดสระบุรี

  ประเภทสินค้าที่ผลิต : กระเบื้องปูพื้นและบุผนัง

กำลังการผลิต

กำลังการผลิตและ % การใช้กำลังการผลิตในรอบ 3 ปี ที่ผ่านมาของบริษัทและบริษัทย่อยมีดังนี้

+--------------------------------------------+--------+-------+--------+
|                                            | ปริมาณ  |       |        |
|                                            | การผลิต |       |        |
| บริษัท / ผลิตกระเบื้อง                          |        |       |        |
|                                            | (ล้านต  |       |        |
|                                            | ารางเม |       |        |
|                                            | ตรต่อปี) |       |        |
+--------------------------------------------+--------+-------+--------+
|                                            | ปี 2560 | ปี     | ปี 2558 |
|                                            |        | 2559  |        |
+--------------------------------------------+--------+-------+--------+
| บริษัท ไดนาสตี้ เซรามิค จำกัด(มหาชน) -           | 24     | 23    | 21     |
| กำลังการผลิต                                 |        |       |        |
+--------------------------------------------+--------+-------+--------+
| (ผลิตเฉพาะกระเบื้องเซรามิคปูพื้น) กำลังผลิตร้อยละ    | 76%    | 72%   | 66%    |
+--------------------------------------------+--------+-------+--------+
| บริษัท ไทล์ ท้อป อินดัสตรี้ จำกัด(มหาชน) -          | 28     | 31    | 32     |
| กำลังการผลิต                                 |        |       |        |
+--------------------------------------------+--------+-------+--------+
| (ผลิตกระเบื้องเซรามิคปูพื้นและบุผนัง ) กำลังผลิตร้อยละ | 74%    | 83%   | 85%    |
+--------------------------------------------+--------+-------+--------+
| บริษัท โรแยล ซีรามิค อุตสาหกรรม จำกัด(มหาชน) -   | 4      | -     | -      |
| กำลังการผลิต                                 |        |       |        |
+--------------------------------------------+--------+-------+--------+
| (ผลิตกระเบื้องเซรามิคปูพื้นและบุผนัง ) กำลังผลิตร้อยละ | 60%    | -     | -      |
+--------------------------------------------+--------+-------+--------+
| รวมกำลังการผลิต                              | 56     | 54    | 53     |
+--------------------------------------------+--------+-------+--------+
| เต็มกำลังการผลิต                              | 75     | 69    | 69     |
+--------------------------------------------+--------+-------+--------+
| รวมกำลังการผลิตคิดเป็นร้อยละ                    | 75%    | 78%   | 77%    |
+--------------------------------------------+--------+-------+--------+

-   การจัดหาวัตถุดิบ

วัตถุดิบที่สำคัญต่อการผลิต

-   ดิน , หินบด และแร่ ที่สั่งซื้อในประเทศ แถบจังหวัด ลำปาง, กาญจนบุรี, ราชบุรี, สิงห์บุรี
    , ชัยภูมิ, ปราจีนบุรี, นราธิวาส เป็นต้น
    ไม่มีปัญหาเรื่องขาดแคลนวัตถุดิบในระยะยาวเนื่องจากบริษัทฯมีแผนสำรองกรณีวัตถุดิบขาดสต๊อก
    โดยการวิจัยพัฒนาคุณสมบัติของดินทุกประเภท เพื่อสำรองไว้ใช้หากเกิดกรณีฉุกเฉิน
    และอยู่ในแผนการจัดการบริหารความเสี่ยงของบริษัทฯ

-   สี เพื่อการผลิตกระเบื้องเซรามิคและสารเคลือบ (Frit)
    และยึดเกาะสีกระเบื้องเซรามิคซึ่งสั่งซื้อจากต่างประเทศ
    ซึ่งไม่มีความเสี่ยงในการจัดหาวัตถุดิบในระยะยาวเช่นกัน
    แต่มีผลกระทบในด้านราคาของวัตถุดิบที่สั่งซื้อจากต่างประเทศตามค่าของอัตราแลกเปลี่ยนเงินตราในสกุลต่างประเทศที่สั่งซื้อกับค่าของเงินบาทเท่านั้น

แหล่งจัดหา

-   ในประเทศ ประมาณร้อยละ 90-95
    บริษัทสั่งซื้อวัตถุดิบจากผู้ขายหลายรายกระจายกันไปไม่ได้ผูกขาดรายหนึ่งรายใด
    ไม่มีความเสี่ยงในการต่อรองเรื่องราคาและการเปลี่ยนแปลงผู้ขาย

-   ต่างประเทศ ประมาณร้อยละ 5-10 บริษัทสั่งซื้อวัตถุดิบจากหลายประเทศ เช่น จีน , ตุรกี
    ,สิงคโปร์ ,อิตาลี , สเปน ,ไต้หวัน และ อินโดนีเซีย
    ที่มีชื่อเสียงในการผลิตกระเบื้องเซรามิคจากผู้ขายหลายรายจึงไม่มีความเสี่ยงในการเปลี่ยนแปลงผู้ขาย
    และบริษัทมีสัมพันธภาพอันดีกับผู้ขายซึ่งเป็นผู้ผลิตรายใหญ่
    มีแหล่งวัตถุดิบอยู่หลายแห่งทั้งในและนอกประเทศ
    หากมีการเปลี่ยนผู้ขายบริษัทอาจหาผู้ขายอื่นทดแทนได้โดยง่ายเพราะมีการสำรองผู้ขายวัตถุดิบไว้อยู่หลายราย
    อีกทั้ง
    บริษัทฯยังมีการทดลองวัตถุดิบให้กับผู้ขายรายย่อยเพื่อเป็นอีกทางเลือกในการหาแหล่งวัตถุดิบสำรองและราคาถูก
    หากเกิดกรณีฉุกเฉิน ซึ่งอยู่ในแผนงานบริหารความเสี่ยงอีกด้วย

  บริษัทฯ ไม่มีการซื้อวัตถุดิบหรืออะไหล่กับคู่ค้ารายใดทั้งในและต่างประเทศเกินร้อยละ 30

ต้นทุนพลังงานหลัก คือ

-   ก๊าซธรรมชาติ ซึ่งบริษัทฯ สั่งซื้อจาก บมจ.ปตท. ทั้งหมด ซึ่งต้นทุนผลิตที่ปรับเพิ่มขึ้น
    ส่วนใหญ่มาจากการเพิ่มขึ้นของค่าก๊าซ โดยอ้างอิงราคาน้ำมันจากตลาดโลก เป็นสำคัญ

-   ไฟฟ้า สั่งซื้อจากการไฟฟ้าส่วนภูมิภาค ซึ่งโรงงานของบริษัทฯเองและบริษัทในเครือ
    มีสถานีไฟฟ้าย่อยเป็นหน่วยเชื่อมต่อระหว่างการไฟฟ้าส่วนภูมิภาค
    ราคาเป็นไปตามเงื่อนไขของการไฟฟ้าส่วนภูมิภาค

Natural Gas Price History 2015-2017

[]

-   การจัดหาที่ดินเพื่อสร้างสาขา

บริษัทฯมีสาขากระจายอยู่ทั่วประเทศ (ณ สิ้นปี 2560 มีจำนวนสาขา 199 สาขา) โดยมีจำนวน 54
สาขา บริษัทฯเป็นเจ้าของที่ดินเองคิดเป็นร้อยละ 27 ส่วนอีก ร้อยละ 73 เป็นสาขาเช่า
กำหนดระยะเวลา ตั้งแต่ 1 ปี ถึง 20 ปี ซึ่งในช่วงที่ผ่านมา บริษัทฯ
เริ่มมีนโยบายซื้อที่ดินเป็นของตนเอง บริษัทฯ จึงได้ศึกษา ความเป็นไปได้
โดยสำรวจสภาวการณ์ตลาด และ สภาวะการแข่งขัน
ตลอดจนความต้องการของลูกค้าในพื้นที่เป้าหมายที่จะดำเนินการซื้อที่ดิน เน้นพื้นที่ติดถนนใหญ่สายหลัก
ซึ่งมีราคาค่อนข้างสูง จึงต้องศึกษาอย่างละเอียดรอบคอบ เพื่อ

1. ทดแทนสาขาเดิม ซึ่งส่วนใหญ่บริษัทฯมีกลุ่มฐานลูกค้าเดิมอยู่แล้ว
โดยเน้นสาขาที่มียอดขายในลำดับต้นๆ หรือ มีแนวโน้มที่เพิ่มขึ้น หลังจากนั้นบริษัทฯ
จะหาทำเลในระยะใกล้ทดแทนสาขาเดิม เพื่อไม่ให้เสียฐานลูกค้าเดิมไป

2. เพิ่มจำนวนสาขา โดยในปี 2561 บริษัทยังคงตั้งเป้าหมายเพิ่มอีก 5 สาขา

ทั้ง 2 กรณี บริษัทฯ จะดำเนินการซื้อที่ดินจากเจ้าของที่ดินโดยตรง ซึ่งมีทีมพัฒนาธุรกิจ
เป็นผู้ดำเนินการ พร้อมทำการเปรียบเทียบราคาที่ดินกับราคาประเมินหรือราคาตลาด
เพื่อให้แน่ใจว่าที่ดินที่ซื้อจะมีราคาที่ไม่แพงเกินไป
โดยมีการวางแผนและของบประมาณและผ่านการอนุมัติจากคณะกรรมการบริษัทไว้ล่วงหน้าทุกครั้ง

ในปี 2560 บริษัทฯ ได้ซื้อที่ดินเพิ่มจำนวน 1 แห่ง เพื่อทดแทนสาขาเดิม

3.ปัจจัยความเสี่ยง

บริษัท ไดนาสตี้ เซรามิค จำกัด (มหาชน) และบริษัทย่อย
ได้ดำเนินงานบริหารความเสี่ยงและลดความเสี่ยง มีการประเมินความเสี่ยงอย่างสม่ำเสมอ
และจัดตั้งเป็นหนึ่งในหลักการบริหารงานของทุกหน่วยงาน ในรอบปีที่ผ่านมา ทางบริษัทฯ
สามารถสรุปสาระสำคัญที่เกี่ยวข้องกับปัจจัยความเสี่ยงได้ดังนี้

1.  ความเสี่ยงเกี่ยวกับสภาพเศรษฐกิจและธุรกิจ

ทางบริษัทฯ ได้มีการติดตามสภาพเศรษฐกิจโดยรวมของประเทศ
และสภาวะธุรกิจของธุรกิจกระเบื้องเซรามิค ในปี 2560
ธุรกิจกระเบื้องเซรามิคเกิดการแข่งขันที่รุนแรงกว่าทุกปีที่ผ่านมา
ทั้งจากผู้ผลิตภายในประเทศและต่างประเทศ ดังนั้นกลยุทธ์การตลาดของบริษัทฯ
จึงมุ่งเน้นการพัฒนาและเพิ่มช่องทางการจัดจำหน่ายในรูปแบบการเจาะตลาดและสร้างเครือข่ายเพื่อครอบคลุมทุกกลุ่มลูกค้า
การพัฒนาช่องทางดังกล่าวยังได้กลายเป็นปัจจัยหลักในการผลักดันการเปลี่ยนรูปแบบกลยุทธ์โดยผ่านทางการปรับปรุงความสามารถในการผลิตและประสิทธิภาพ
ซึ่งส่งผลให้เกิดโอกาสและความสามารถในการแข่งขัน

2.  ความเสี่ยงเกี่ยวกับการขาดแคลนวัตถุดิบ

วัตถุดิบหลักที่ใช้ในการผลิตกระเบื้องเซรามิค ประกอบด้วย ดิน หิน แร่ สารเคลือบ สารเคมีและน้ำ
ซึ่งมีความเสี่ยงในเรื่องของราคาและการขาดแคลน ทางบริษัทฯ
ได้ตระหนักถึงความเสี่ยงที่จะเกิดขึ้น และได้กำหนดมาตรการป้องกันความเสี่ยง อาทิเช่น
การพัฒนาสูตรการผลิตสำรองที่สามารถใช้วัตถุดิบทดแทนได้ การจัดหาแหล่งวัตถุดิบที่มีคุณภาพ
ทั้งภายในและต่างประเทศเพิ่มมากขึ้น การบริหารการจัดซื้อ และการทำงานร่วมกับคู่ค้า
เพื่อลดความเสี่ยงในเรื่องราคาและการขาดแคลนวัตถุดิบในอนาคต มีการติดตามสถานการณ์ภัยแล้ง
และอุทกภัย ที่อาจส่งผลกระทบต่อแหล่งวัตถุดิบและกระบวนการผลิตของบริษัทฯ

3.  ความเสี่ยงเกี่ยวกับการเงิน

ความเสี่ยงด้านสภาพคล่อง

เพื่อให้มั่นใจได้ว่าบริษัทฯ มีสภาพคล่องที่เพียงพอ ทางฝ่ายบริหารของบริษัทฯ
ได้มีการติดตามและประเมินสภาพคล่องของทางบริษัทฯ อย่างต่อเนื่อง เพื่อรักษาระดับเงินหมุนเวียน
รวมถึงการจัดเตรียมวงเงินเพื่อให้เพียงพอต่อการชำระเงินตามภาระผูกพันต่างๆ
และป้องกันความเสี่ยงจากความผันผวนของกระแสเงินสดที่อาจเกิดขึ้น

ความเสี่ยงจากอัตราดอกเบี้ย

บริษัทฯ ได้ดำเนินการบริหารอัตราดอกเบี้ยให้เกิดความสมดุล
และลดผลกระทบที่อาจเกิดจากความผันผวนของอัตราดอกเบี้ย

ความเสี่ยงจากอัตราแลกเปลี่ยน

ความเสี่ยงเกี่ยวกับอัตราแลกเปลี่ยนเงินตราต่างประเทศ
ซึ่งเกิดจากการขายและซื้อสินค้าเป็นเงินตราต่างประเทศ ดังนั้นบริษัทฯ
จึงดำเนินการจัดการความเสี่ยงโดยใช้วิธีสร้างสมดุล ระหว่างมูลค่าของวัตถุดิบ อะไหล่
และเครื่องจักรนำเข้า และรายได้จากการส่งออก
เป็นนโยบายหลักในการบริหารจัดการความเสี่ยงจากอัตราแลกเปลี่ยน

ความเสี่ยงจากด้านเครดิต

ทางบริษัทฯ บริหารจัดการและควบคุมความเสี่ยงด้านเครดิตในส่วนของลูกหนี้การค้า
โดยมีนโยบายด้านเครดิตและใช้เครื่องมือต่างๆ อาทิเช่น
การวางหนังสือค้ำประกันจากสถาบันการเงิน
รวมถึงการติดตามและประเมินความน่าเชื่อถือของลูกหนี้อย่างต่อเนื่องเพื่อเป็นการลดความเสี่ยงของบริษัทฯ

4.  ความเสี่ยงเกี่ยวกับสิ่งแวดล้อมและชุมชน

วัตถุดิบหลักที่ผ่านกระบวนการแปรรูปต่างๆ ภายในโรงงานผลิตกระเบื้องเซรามิค
ส่วนใหญ่เป็นวัตถุดิบที่มาจากธรรมชาติ
ซึ่งเป็นที่หลีกเลี่ยงไม่ได้ถึงการส่งผลกระทบทั้งทางตรงและทางอ้อมต่อสิ่งแวดล้อมและชุมชน
ทางบริษัทกำหนดให้เป็นนโยบายหลักทั้งหน่วยงานภายในและคู่ค้าภายนอก
ให้ยึดถือหลักปฏิบัติการดำเนินงานโดยยึดหลักความถูกต้องและสอดคล้องกับกฏหมายและระเบียบที่เกี่ยวข้องในเรื่องสิ่งแวดล้อมและชุมชน
นอกจากนี้ทางบริษัทยังได้ดำเนินโครงการเพื่อสังคมและสิ่งแวดล้อม (CSR) อย่างต่อเนื่อง

5.  ความเสี่ยงเกี่ยวกับเกี่ยวกับความปลอดภัยและอาชีวอนามัย

กระบวนการผลิตกระเบื้องเซรามิคก่อให้เกิดความเสี่ยงในการปฏิบัติงานที่เกี่ยวข้องกับฝุ่น ความร้อน
และเครื่องจักร จึงจำเป็นที่ต้องให้ความสำคัญด้านความปลอดภัยและสุขภาพของบุคลากรอย่างยิ่ง
ที่ผ่านมาทางบริษัทได้ดำเนินกิจการให้เป็นไปตามมาตรฐาน กฏหมายและระเบียบที่เกี่ยวข้อง
ทั้งทางด้านความปลอดภัยและสุขภาพ ความเสี่ยงที่มีผลกระทบกับความปลอดภัยและสุขภาพ
ถูกจัดให้เป็นความเสี่ยงที่ยอมรับไม่ได้ และต้องมีมาตรการตอบโต้และลดความเสี่ยงนั้นโดยทันที
มีการวิเคราะห์ความเสี่ยงด้านสุขภาพและความปลอดภัยเป็นระยะ
พร้อมทั้งจัดหาแนวทางและมาตรฐานลดความเสี่ยงด้านสุขภาพและความปลอดภัยที่อาจเกิดขึ้น
ผ่านกิจกรรมต่างๆ ภายในบริษัทฯ อาทิโครงการอุบัติเหตฺเป็นศูนย์

6.  ความเสี่ยงเกี่ยวกับเกี่ยวกับบุคลากรและการพัฒนาขีดความสามารถบุคลากร

ปัจจุบันปัญหาการขาดแคลนแรงงานเริ่มเข้ามามีผลกระทบต่อบางอุตสาหกรรม
ประชากรในช่วงวัยทำงานเริ่มมีสัดส่วนที่ลดลง
เกิดการแย่งชิงแรงงานที่มีฝีมือในบางภาคอุตสาหกรรม
บริษัทได้ตระหนักถึงการพัฒนาขีดความสามารถของบุคลากรและการนำเอาเทคโนโลยีทันสมัยเข้ามาใช้
ในรอบปีที่ผ่านมาทางบริษัทได้มีนโยบายการพัฒนาบุคลากรของบริษัทฯ
ให้สอดคล้องกับเทคโนโลยีปัจจุบันและอนาคต
โดยการยกระดับฝีมือของบุคลากรผ่านช่องทางกิจกรรมจัดการองค์ความรู้และส่งเสริมผลิตภาพต่างๆ
ภายในบริษัท มีการเชิญวิทยากร ผู้เชี่ยวชาญต่างๆ
เข้ามาฝึกอบรมและยกระดับความสามารถของบุคลากรในหน่วยงานต่างๆ

การทำวิจัยและพัฒนาเทคโนโลยีและนวัตกรรม

ในปี 2560 บริษัทมีรายจ่ายเพื่อทำการวิจัยและพัฒนาเทคโนโลยีและนวัตกรรม จำนวนทั้งสิ้น
824,834 บาท ค่าใช้จ่ายที่เกิดขึ้น เป็นค่าใช้จ่ายด้านบุคลากรและการทดลองและวิจัย

การวิจัยและพัฒนาของทางบริษัทในรอบปีที่ผ่านมา จัดเป็นประเภทการพัฒนาเชิงทดลอง
โดยมีวัตถุประสงค์ด้านการอนุรักษ์พลังงานและการปรับปรุงกระบวนการผลิต
ในปีที่ผ่านมาทางบริษัทสามารถรวบรวมองค์ความรู้ที่เกิดขึ้นจากการวิจัยและพัฒนา
เพื่อที่จะสามารถทำมาปรับปรุงผลิตภัณฑ์และกระบวนการในอนาคตข้างหน้าได้

4. ทรัพย์สินที่ใช้ในการประกอบธุรกิจ

บริษัทฯ และบริษัทย่อย มีทรัพย์สินที่ใช้ในการประกอบธุรกิจหลัก ณ วันที่ 31 ธันวาคม 2560 ได้แก่

4.1 ทรัพย์สินหลัก

สินทรัพย์ที่ บริษัทฯและบริษัทย่อย ใช้ในการประกอบธุรกิจหลักได้แก่ ที่ดิน อาคารและอุปกรณ์ โดย ณ
วันที่ 31 ธันวาคม 2560 มีมูลค่าสุทธิหลังหักค่าเสื่อมราคาสะสม และค่าตัดจำหน่ายสะสม จำนวน
4,807 ล้านบาท

+----------------------------+------------+--------+------------------+
| ประเภท / ลักษณะทรัพย์สิน       | ลัก         | ล้านบาท | ภาระผูกพัน         |
|                            | ษณะกรรมสิทธิ์ |        |                  |
+----------------------------+------------+--------+------------------+
| ที่ดิน                        | เป็นเจ้าของ  | 1,118  | DCC และ TTOP     |
|                            |            |        | ไม่มีภาระผูกพัน      |
|                            |            |        |                  |
|                            |            |        | RCI ติดภาระผูกพัน   |
|                            |            |        | ⁽¹⁾              |
+----------------------------+------------+--------+------------------+
| อาคารและสิ่งปลูกสร้าง          | เป็นเจ้าของ/ | 2,902  |                  |
|                            |            |        |                  |
|                            | อ          |        |                  |
|                            | ยู่บนสัญญาเช่า |        |                  |
+----------------------------+------------+--------+------------------+
| เครื่องจักรและอุปกรณ์           | เป็นเจ้าของ  | 5,899  | ไม่มีภาระผูกพัน      |
+----------------------------+------------+--------+------------------+
| เ                          | เป็นเจ้าของ  | 1,068  | ไม่มีภาระผูกพัน      |
| ครื่องตกแต่งและเครื่องใช้สำนักงาน |            |        |                  |
+----------------------------+------------+--------+------------------+
| ยานพาหนะ                   | เป็นเจ้าของ  | 30     | ไม่มีภาระผูกพัน      |
+----------------------------+------------+--------+------------------+
| อาคารระหว่างก               | เป็นเจ้าของ  | 370    | ไม่มีภาระผูกพัน      |
| ่อสร้างและเครื่องจักรระหว่างติดตั้ง |            |        |                  |
+----------------------------+------------+--------+------------------+
| รวม                        |            | 11,387 |                  |
+----------------------------+------------+--------+------------------+
| หัก ค่าเสื่อมราคาสะสม          |            | (      |                  |
|                            |            | 6,580) |                  |
+----------------------------+------------+--------+------------------+
| รวมที่ดินอาคารและอุปกรณ์ -สุทธิ   |            | 4,807  |                  |
+----------------------------+------------+--------+------------------+

⁽¹⁾โดยรวมที่ดินอาคารและอุปกรณ์-สุทธิ RCI Group ณ วันที่ 31 ธันวาคม 2560 จำนวน 325
ล้านบาท ติดภาระผูกพันจดจำนองกับสถาบันการเงิน สำหรับที่ดิน
อาคารและอุปกรณ์ซึ่งมีมูลค่าสุทธิตามบัญชีจำนวนรวมประมาณ 200 ล้านบาท

สินทรัพย์ไม่มีตัวตน

-   โปรแกรมคอมพิวเตอร์

  ----------------------------- -------------- --------- ------------------
  ประเภท / ลักษณะทรัพย์สิน          ลักษณะกรรมสิทธิ์   ล้านบาท    ภาระผูกพัน

  โปรแกรมคอมพิวเตอร์              เป็นเจ้าของ      88        ไม่ติดภาระ

  หัก ค่าตัดจำหน่ายสะสม                            (62)      

  สินทรัพย์ไม่มีตัวตน - สุทธิ                          26        
  ----------------------------- -------------- --------- ------------------

โดยรวมสินทรัพย์ไม่มีตัวตน-สุทธิ RCI Group ณ วันที่ 31 ธันวาคม 2560 จำนวน 8 ล้านบาท

4.2 นโยบายการลงทุนในบริษัทย่อย

เงินลงทุนในหุ้นสามัญของบริษัทย่อย ณ วันที่ 31 ธันวาคม 2560 มีดังนี้

+------------------+----------+--------+------+------+-------+-------+
| ชื่อบริษัท           | ทุน       | ท      | ม    | สัดส่ว | ร     | การลง |
|                  | จดทะเบียน | ุนที่ออกแ | ูลค่าต | นเงิน | าคาทุน | ทุนในบ |
|                  |          | ละเรียก | ราไว | ลงทุน | (บาท) | ริษัทอื่น |
|                  | (บาท)    | ชำระแล | ้หุ้นละ | (%)  |       |       |
|                  |          | ้ว(บาท) | (    |      |       |       |
|                  |          |        | บาท) |      |       |       |
+------------------+----------+--------+------+------+-------+-------+
| บริษัทย่อย :        |          |        |      |      |       |       |
+------------------+----------+--------+------+------+-------+-------+
| บมจ.ไทล์ท้อป       | 300      | 222,0  | 10   | 9    | 1     | ไม่มี   |
| อินดัสตรี้           | ,000,000 | 00,000 |      | 6.83 | 09,47 |       |
|                  |          |        |      |      | 9,530 |       |
+------------------+----------+--------+------+------+-------+-------+
| บมจ.โรแยล ซีรามิค  | 463      | 462,6  | 1    | -0-  | -0-   | หม    |
| อุตสาหกรรม        | ,185,014 | 29,524 |      |      |       | ายเหตุ |
|                  |          |        |      |      |       | 1     |
+------------------+----------+--------+------+------+-------+-------+
| บริษัท พิค แอนด์ เปย์ | 12       | 12,0   | 100  | 9    | 12,51 | ไม่มี   |
| จำกัด^(*)         | ,000,000 | 00,000 |      | 7.99 | 9,986 |       |
+------------------+----------+--------+------+------+-------+-------+
| บริษัท เมืองทอง     | 4        | 4,5    | 100  | 9    | 4,79  | ไม่มี   |
| เซรามิค จำกัด^(*)  | ,500,000 | 00,000 |      | 9.98 | 0,334 |       |
+------------------+----------+--------+------+------+-------+-------+
| บริษัท เวิลด์ไวด์     | 1        | 1,0    | 100  | 9    | 1,06  | ไม่มี   |
| เซรามิค จำกัด^(*)  | ,000,000 | 00,000 |      | 9.93 | 3,937 |       |
+------------------+----------+--------+------+------+-------+-------+
| รวม              |          |        |      |      | 1     |       |
|                  |          |        |      |      | 27,85 |       |
|                  |          |        |      |      | 3,787 |       |
+------------------+----------+--------+------+------+-------+-------+

^(*บริษัทย่อยทั้ง 3 แห่ง ได้จดทะเบียนเลิกกิจการกับกระทรวงพาณิชย์ เมื่อ วันที่ 30 กันยายน 2557 และอยู่ในระหว่างดำเนินการชำระบัญชี)

หมายเหตุ 1

ข้อมูลการถือหุ้นของบริษัทในบริษัทอื่น

ชื่อหลักทรัพย์ บริษัท โรแยล เอเซียบริคแอนด์ไทล์ จำกัด (หุ้นสามัญ)

ที่ตั้งสำนักงาน อาคารบริษัท ไดนาสตี้ เซรามิค เลขที่ 37/7 ถนนสุทธิสารวินิจฉัย แขวงสามเสน

นอก เขตห้วยขวาง กรุงเทพฯ 10310 โทรศัพท์ 0-2276-9275-80 โทรสาร 0-2643-0948-9

จำนวนหุ้น 79,994 หุ้น คิดเป็นร้อยละ 99.99 ของทุนจดทะเบียน 80,000 หุ้น มูลค่าหุ้นละ
1,000 บาท

********************************************************************************************

ชื่อหลักทรัพย์ บริษัท บ้านสมถวิล จำกัด (หุ้นสามัญ)

ที่ตั้งสำนักงาน เลขที่ 1 ซอยมหาดเล็กหลวง 3 ถนนราชดำริ แขวงลุมพินี เขตปทุมวัน

กรุงเทพมหานคร 10330 โทรศัพท์ 0-2650-2100-11 โทรสาร 0-2254-0370

จำนวนหุ้น 450,000 หุ้น คิดเป็นร้อยละ 45 ของทุนจดทะเบียน 1,000,000 หุ้น มูลค่าหุ้นละ 25
บาท

  *********************************************************************************************

ชื่อหลักทรัพย์ บริษัท ที.ที. เซรามิค (มหาชน)

ประเภทธุรกิจ อุตสาหกรรมผลิต และจำหน่ายผลิตภัณฑ์กระเบื้องเซรามิคคุณภาพสูง

ประเภท Porcelain ภายใต้ตราสินค้า CERGRESS

ที่ตั้งสำนักงาน เลขที่ 65/224 อาคารชำนาญเพ็ญชาติ ชั้น 27 ถนนพระราม 9 แขวงห้วยขวาง

  เขตห้วยขวาง กรุงเทพฯ

ที่ตั้งโรงงาน เลขที่ 136 หมู่ที่ 13 ตำบลโคกแย้ อำเภอหนองแค จังหวัดสระบุรี โทรศัพท์
036-305-977-8

  โทรสาร 036-305-128

ทุนจดทะเบียน หุ้นสามัญ 600,808,896 หุ้น หุ้นละ 1.00 บาท

ทุนชำระแล้ว จำนวน 600,808,896 บาท

จำนวนหุ้น 50,000,000 หุ้น คิดเป็นร้อยละ 8.32 ของทุนจดทะเบียน 600,808,896
หุ้นมูลค่าหุ้นละ 1 บาท

**************************************************************************************************

5. ข้อพิพาททางกฎหมาย

บริษัท ไดนาสตี้ เซรามิค จำกัด(มหาชน)

- ไม่มีข้อพิพาททางกฎหมาย

บริษัท ไทล์ ท้อป อินดัสตรี้ จำกัด(มหาชน)

- ไม่มีข้อพิพาททางกฎหมาย

บริษัท โรแยล ซีรามิค อุตสาหกรรม จำกัด(มหาชน)

- ไม่มีข้อพิพาททางกฎหมาย

บริษัท เมืองทอง เซรามิค จำกัด (อยู่ระหว่างการชำระบัญชี)

- ไม่มีข้อพิพาททางกฎหมาย

บริษัท พิค แอนด์ เปย์ จำกัด (อยู่ระหว่างการชำระบัญชี)

- ไม่มีข้อพิพาททางกฎหมาย

บริษัท เวิลด์ ไวด์ เซรามิค จำกัด (อยู่ระหว่างการชำระบัญชี)

- ไม่มีข้อพิพาททางกฎหมาย

6. ข้อมูลทั่วไปและข้อมูลสำคัญอื่น

ชื่อบริษัท บริษัท ไดนาสตี้ เซรามิค จำกัด(มหาชน)

เลขทะเบียน ทะเบียนเลขที่ 0107537000742 (เดิมเลขที่ บมจ. 321)

วันก่อตั้งบริษัท วันที่ 1 สิงหาคม 2532

วันจดทะเบียนในตลาดหลักทรัพย์ฯ วันที่ 3 มกราคม 2535 โดยใช้ชื่อย่อ DCC
อยู่ในหมวดวัสดุก่อสร้าง

ทุนจดทะเบียน 652,799,395.80 บาท (หกร้อยห้าสิบสองล้านเจ็ดแสนเก้าหมื่นเก้าพัน

สามร้อยเก้าสิบห้าบาทแปดสิบสตางค์)

ทุนจดทะเบียนชำระแล้ว 652,799,395.80 บาท (หกร้อยห้าสิบสองล้านเจ็ดแสนเก้าหมื่นเก้าพัน

สามร้อยเก้าสิบห้าบาทแปดสิบสตางค์) ประกอบด้วยหุ้นสามัญ

จำนวน 6,527,993,958 หุ้น มูลค่าหุ้นที่ตราไว้หุ้นละ 0.10 บาท

ประกอบธุรกิจหลักประเภท เป็นผู้ผลิต และจำหน่ายกระเบื้องเซรามิคปูพื้นและบุผนัง

  และซื้อกระเบื้องเซรามิคปูพื้นและบุผนังและกาวยาแนวทั้งหมดจากโรงงานผลิต บริษัท ไทล์ท้อป
  อินดัสตรี้ จำกัด (มหาชน) (บริษัทย่อย)

  นอกจากนั้นยังซื้อผลิตภัณฑ์อื่นๆ ที่เกี่ยวข้องกับกระเบื้องเซรามิค เช่น กาวยาแนว กาวซีเมนต์
  บัวกาบกล้วย เป็นต้น มาจำหน่าย

สำนักงานใหญ่ของบริษัท เลขที่ 37/7 ถนนสุทธิสารวินิจฉัย แขวงสามเสนนอก เขตห้วยขวาง กทม.
10310 โทรศัพท์ 02-276-9275-81 โทรสาร 02-276-0313-17

http://www.dynastyceramic.com

โรงงานของบริษัทใหญ่ เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค

จังหวัดสระบุรี 18230 โทรศัพท์ 036-305914-9 โทรสาร 036-263663

บริษัทย่อย

1. บริษัท ไทล์ท้อป อินดัสตรี้ จำกัด (มหาชน) โรงงานผลิตกระเบื้องปูพื้นและบุผนัง

สำนักงานใหญ่ เลขที่ 37/7 ถนนสุทธิสารวินิจฉัย แขวงสามเสนนอก เขตห้วยขวาง กทม. 10310

โทรศัพท์ 02-276-9275-81 โทรสาร 02-276-0313-17

โรงงาน เลขที่ 3/2 หมู่ที่ 8 ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี
18140 โทรศัพท์ 036-371815 โทรสาร 036-371111

2. บริษัท โรแยล ซีรามิค อุตสาหกรรม จำกัด (มหาชน) โรงงานผลิตกระเบื้องปูพื้นและบุผนัง

  สำนักงานใหญ่ อาคารบริษัท ไดนาสตี้ เซรามิค เลขที่ 37/7 ถนนสุทธิสารวินิจฉัย
  แขวงสามเสนนอก เขตห้วยขวาง กรุงเทพฯ 10310 โทรศัพท์ 0-2276-9275-80 โทรสาร
  0-2643-0948-9

  โรงงาน เลขที่ 54/7 หมู่ที่ 3 ถนนสุวรรณศร ตำบลโคกแย้ อำเภอหนองแค จังหวัดสระบุรี
  18230 โทรศัพท์ 0-3630-5249 , 03630-5979-81 โทรสาร 0-3630 -5988

นายทะเบียน บริษัท ศูนย์รับฝากหลักทรัพย์ (ประเทศไทย) จำกัด

93 ถนนรัชดาภิเษก แขวงดินแดง เขตดินแดง กรุงเทพฯ 10400

โทรศัพท์ : 0 2009-9000

โทรสาร : 0 2009-9991

SET Contact center: 0 2009-9999

Website: http://www.set.or.th/tsd

E-mail: SETContactCenter@set.or.th

ผู้ตรวจสอบบัญชี บริษัท กรินทร์ ออดิท จำกัด

  เลขที่ 138 อาคารบุญมิตร ชั้น 6 ห้อง บี 1ถนนสีลม แขวงสุริยวงศ์

  เขตบางรัก กรุงเทพฯ 10500

  โทรศัพท์ 0-2634-2484-6

  โทรสาร 0-2634-2668

  http://www.karinaudit.co.th

เลขานุการบริษัท นางสาวคัทลียา แสงศาสตรา

โทรศัพท์ 02-276-9275-81 ต่อ 403

  โทรสาร 02-276-0313-17

  E-mail: Cattleya.sa@dynastyceramic.com